Som svar til Kenneth.

Jeg kører KBH-Nivå ca. 3-4 gange om ugen - så jeg har kortere end dig på job. Du har så også betydeligt længere end stort set alle andre i øvrigt. Den gennemsnitlige tur er under 20km. Så jeg tror mit eksempel er tættere på gennemsnittet end dit.

I forhold til at køre over 1100 km. på en enkelt dag, så ville jeg ALDRIG gøre det uden at stoppe i mindst en halv eller en hel time. Og det er rigeligt til at oplade. Min mor kørte til Italien her i sommer i en Model 3 LR - de havde ingen problemer - faktisk var kommentaren, at det var en meget mere afslappende tur på grund af de fastlagte pauser.

Personligt synes jeg, rækkevidde snakken er fuldstændigt hysterisk. Jeg har kørt elbil siden den første Tesla, og de problemer der var med opladning i starten er 100% væk nu. Ja, de lange ture kræver at man evt. kører ind ganske kort og lader imens men alligevel skal tisse eller spise - men det er intet problem. Jeg kender mange der har været bekymret for at skifte til elbil. Efter skiftet fatter de ikke, hvad de var bekymrede over...

Rækkeviddeangst er noget folk der ikke har elbiler har.